**PROJEKTAVIMO SUTARTIS**

**SPECIALIOSIOS SĄLYGOS**

  2025 m. \_\_\_\_\_\_\_\_\_\_ d. Nr.

*(data)*

**UŽSAKOVAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS - PROJEKTUOTOJAS**

|  |  |
| --- | --- |
| **Pavadinimas** | UAB „Meysso” |
| **Buveinės adresas** | S. Daukanto g. 17-2A, 44305 Kaunas |
| **Juridinio asmens kodas** | 305639236 |
| **PVM mokėtojo kodas** | LT100013580519 |
| **Banko sąskaita** | LT36 7044 0901 0097 4169 |
| **Atstovas ir atstovavimo pagrindas** |  |
| **Telefonas** | +370 623 00883 |
| **El. pašto adresas** | [info@meysso.com](mailto:info@meysso.com) |

Užsakovas ir Projektuotojas toliau kartu šioje Sutartyje vadinami „Šalimis“, o kiekviena atskirai – „Šalimi“, sudarė šią projektavimo paslaugų sutartį (toliau – **Sutartis**) ir susitarė dėl toliau išvardintų sąlygų.

|  |  |
| --- | --- |
| 1. **Pagrindinė informacija apie sutartį** | |
|  | |
| * 1. Pirkimo pavadinimas | **Vilniaus miesto šilumos tiekimo tinklų nuo ŠK 92123 iki ŠK 92127 ( Vytenio g., Vivulskio g.) rekonstravimo** projektavimo ir statinio projekto vykdymo priežiūros paslaugos |
| * 1. Sutarties dalykas | Sutarties dalykas - **Vilniaus miesto šilumos tiekimo tinklų nuo ŠK 92123 iki ŠK 92127 ( Vytenio g., Vivulskio g.) rekonstravimo** (toliau – Projektas) projektinių pasiūlymų parengimo ir statinio projekto vykdymo priežiūros paslaugos. Teikiamų Paslaugų Techninė specifikacija (Techninė užduotis) yra neatskiriama šios Sutarties dalis. |
| * 1. Statinio duomenys | Žr. Techninę užduotį |
| * + 1. Statinys | Žr. Techninę užduotį |
| * + 1. Žemės sklypo (-ų) unikalus (-ūs) Nr. | Žr. Techninę užduotį |
| * + 1. Žemės sklypo (-ų) kadastro Nr. | Žr. Techninę užduotį |
| 1.4. Numatomi pasitelkti subteikėjai | Nežinomas (Inžinerinių geologinių (geotechniniai) tyrimų atlikimas) |
|  | |
| 1. **Kaina ir mokėjimo tvarka** | |
| * 1. Taikoma kainodara | Fiksuota kaina |
| * 1. Bendra kaina be PVM | **54.363,62 Eur** |
| * 1. Bendra kaina su PVM | **65.779,98 Eur** |
| * 1. PVM suma | **11.416,36 Eur** |
| * 1. Etapų kaina be PVM | **I etapo** kaina neįskaitant PVM yra **35.336,35 Eur** (trisdešimt penki tūkstančiai trys šimtai trisdešimt šeši eurai 35 ct);  **II etapo** kaina neįskaitant PVM yra **13.590,91 Eur** (trylika tūkstančių penki šimtai devyniasdešimt eurų 91 ct);  **III etapo** kaina neįskaitant PVM yra **5.436,36 Eur** (penki tūkstančiai keturi šimtai trisdešimt šeši eurai 36 ct). |
| * 1. PVM suma etapams | I etapo PVM yra 7.420,63 Eur (septyni tūkstančiai keturi šimtai dvidešimt eurų 63 ct);  II etapo PVM yra 2.854,09 Eur (du tūkstančiai aštuoni šimtai penkiasdešimt keturi eurai 9 ct);  III etapo PVM yra 1.141,64 Eur (vienas tūkstantis vienas šimtas keturiasdešimt vienas euras 64 ct). |
| * 1. Mokėjimų sąlygos | Per 30 kalendorių dienų |
| * 1. Mokėjimas | 1) Už tinkamai, kokybiškai suteiktas paslaugas (už Užsakovo priimtą I ir II etapus) apmokama po paslaugų priėmimo-perdavimo akto pasirašymo Sutarties Bendrųjų sąlygų 9 p. terminais ir tvarka;  2) Už statinio projekto vykdymo priežiūrą (III etapas) apmokama po statybos užbaigimo dokumentų pateikimo Sutarties Bendrųjų sąlygų 9 p. nustatyta tvarka. |
| * 1. Tiesioginis atsiskaitymas su subtiekėjais | Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) dienas, nuo subtiekėjo pasitelkimo dienos, informuoti Užsakovą. Tokiu atveju su Užsakovu, Projektuotoju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Projektuotojui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Projektuotojo atsakomybės dėl Sutarties įvykdymo. |
|  | |
| 1. **Terminai** | |
| 3.1.Paslaugų suteikimo terminas (laikotarpis) ir etapai | **I etapas** – Projektiniai pasiūlymai (įskaitant Projektinių pasiūlymų rengimą, suderinimą su Užsakovu, kompetentingomis valstybės bei savivaldybės institucijomis ir sklypų savininkais, taip pat visuomenės informavimą, kai tai privaloma pagal teisės aktų reikalavimus; būtinus atlikti tyrimus, Techninės užduoties ir/ar paraiškų prisijungimo sąlygoms ir specialiems reikalavimams gauti reikalingų dokumentų rengimą ir gavimą; sprendinių ir bylų parengimas, suderinimas su Užsakovu, tvirtinimas);  **II etapas** – Statybą leidžiančio dokumento gavimas;  **III etapas** – Statinio projekto vykdymo priežiūra ir konsultacijos rangos darbų viešojo pirkimo metu (atsakymai į tiekėjų paklausimus ir Projektinių pasiūlymų paaiškinimai).  **I etapas** turi būti užbaigtas per 180 dienų nuo Sutarties įsigaliojimo dienos.  **II etapas** turi būti užbaigtas per 300dienų nuo Sutarties įsigaliojimo dienos.  **III etapas** – Statinio projekto vykdymo priežiūra ir konsultacijos rangos darbų viešojo pirkimo metu (atsakymai į tiekėjų paklausimus ir Projektinių pasiūlymų paaiškinimai). Atliekama visą statinio statybos laikotarpį iki statybos darbų užbaigimo dokumentų pasirašymo dienos. |
| 3.2. Sutarties įsigaliojimo terminas ir galiojimo laikotarpis | Sutartis laikoma sudaryta ir įsigalioja įgaliotiems Šalių atstovams pasirašius Sutarties specialiąsias sąlygas*.* Sutartis galioja iki visiško Sutarties Šalių prievolių įvykdymo. |
| 3.3.Projekto ekspertizė | Už Projekto ekspertizės organizavimą atsakingas Užsakovas. Projekto ekspertizę atliks Užsakovo pasamdytas Projekto ekspertizės rangovas. Numatomas Projekto etapo ekspertizės atlikimo terminas yra 20 (dvidešimt) dienų nuo Užsakovo suderinto Projekto (ar jo dalies dalinės arba specialiosios projekto ekspertizės atveju) ir ekspertizei atlikti reikalingų papildomų duomenų (skaičiavimų, tyrimų ar pan.) pateikimo Užsakovui iki ekspertizės akto pateikimo Projektuotojui. Jei Projektas bus teikiamas Projekto ekspertizės rangovui pakartotiniam derinimui pagal ekspertizės rangovo pateiktas privalomąsias pastabas, laikytina, kad už vėlavimą dėl sprendinių koregavimo yra atsakingas Projektuotojas. Projekto ekspertizės atlikimo terminas įskaičiuotas į Paslaugų suteikimo terminą. Jei Projekto ekspertizės atlikimo trukmė viršija šiame punkte numatytą terminą, šis vėlavimas nėra priskiriamas Projektuotojo rizikai ir Paslaugų teikimas stabdomas numatytą Projekto ekspertizės atlikimo terminą viršijančiam laikotarpiui arba už atitinkamą laikotarpį Projektuotojui neskaičiuojami delspinigiai. |
| *[3.4.Sutarties/etapo vykdymo sustabdymas]* | Užbaigus I ir II etapus kol bus parinktas statinio statybos rangovas sutarties vykdymas sustabdomas laikotarpiui, kol bus sudaryta sutartis su statinio statybos rangovu (taikoma kai nėra sudaryta sutartis su Projekto I ir II etapo statinio statybos rangovu). Jei užbaigus I ir II etapą, jau yra sudaryta sutartis su Projekto I ir II etapo statinio statybos rangovu, III etapas stabdomas laikotarpiui, kol bus sudaryta sutartis su Projekto I ir II etapo statinio statybos rangovu. Šiais sustabdymo atvejais Sutarties Bendrųjų sąlygų 26 p. nuostatos netaikomos. Jeigu Sutarties/etapo vykdymas dėl šio punkto pirmajame/antrajame sakinyje nurodytų aplinkybių sustabdytas ilgiau nei 60 (šešiasdešimt) mėnesių, Projektuotojas gali pranešimu Užsakovo pareikalauti atnaujinti Sutarties/etapo vykdymą per 30 (trisdešimt) kalendorinių dienų. Jei per nurodytą 30 (trisdešimties) kalendorinių dienų terminą Sutarties/etapo vykdymas neatnaujinamas, Projektuotojas turi teisę vienašališkai nutraukti Sutartį (jei sustabdytas visos Sutarties vykdymas) / turi teisę vienašališkai nutraukti Sutartį tik III etapo atžvilgiu (jei sudaryta sutartis su Projekto I ir II etapo statinio statybos rangovu). Laikotarpis, kurio metu Sutarties/etapo vykdymas buvo sustabdytas šio punkto pirmajame/antrajame sakinyje nurodytais pagrindais, į Sutarties vykdymo/etapo vykdymo terminą neįskaičiuojamas. |
| 3.5. Paslaugų teikimo grafikas | I, II ir III etapų paslaugų teikimo grafikas turi būti parengtas ir pateiktas Užsakovui derinti ne vėliau kaip per 10 (dešimt) kalendorinių dienų nuo Sutarties įsigaliojimo dienos. III etapo paslaugų teikimo grafikas turi būti parengtas ir pateiktas Užsakovui derinti ne vėlau kaip per per 10 (dešimt) kalendorinių dienų nuo sutarties su statinio statybos rangovu įsigaliojimo dienos (jei reikalaujama). |
|  | |
| 1. **Draudimai ir garantijos** | |
| 4.1. Projektuotojo draudimas | **Statinio projektuotojo privalomasis civilinės atsakomybės draudimas, kai atliekamas statinio projektavimas:**  1. Minimali statinio projektuotojo privalomojo civilinės atsakomybės draudimo suma – ne mažesnė kaip 100000 Eur (vienas šimtas tūkstančių eurų, 00 ct.) vienam draudžiamajam įvykiui ir visam draudimo sutarties galiojimo laikotarpiui, kai pateikiama draudimo sutartis konkrečiam objektui - Statiniui.  2. Draudimo dėl atliekamo statinio projektavimo apsaugos apimtis turi būti ne siauresnė nei numato Statinio projektuotojo civilinės atsakomybės privalomojo draudimo taisyklės bei papildomai turi apimti (aukščiau nurodytomis draudimo sumomis):  a) neturtinę žalą;  b) Projektuotojo civilinę atsakomybę dėl trečiųjų šalių patirtų nuostolių (tame tarpe ir finansinių, nesusijusių su žalos padarymu turtui, asmens sveikatai, gyvybei ir (ar) neatsirandančių kaip žalos turtui, asmens sveikatai, gyvybei pasekmė), kilusių netinkamai suteiktų (teikiamų) profesinių (projektavimo) paslaugų pasėkoje.  **Statinio Projektuotojo privalomasis civilinės atsakomybės draudimas, kai atliekama statinio projekto vykdymo priežiūra**:  1. Minimali statinio projektuotojo privalomojo civilinės atsakomybės draudimo suma – ne mažesnė kaip 43400 Eur (keturiasdešimt trys tūkstančiai keturi šimtai eurų, 00 ct.)vienam draudžiamajam įvykiui ir visam draudimo sutarties galiojimo laikotarpiui, kai pateikiama draudimo sutartis konkrečiam objektui – Statiniui.  2. Draudimo dėl atliekamo statinio projektavimo apsaugos apimtis turi būti ne siauresnė nei numato Statinio projektuotojo civilinės atsakomybės privalomojo draudimo taisyklės bei papildomai turi apimti (aukščiau nurodytomis draudimo sumomis):  a) neturtinę žalą;  b) Projektuotojo civilinę atsakomybę dėl trečiųjų šalių patirtų nuostolių (tame tarpe ir finansinių, nesusijusių su žalos padarymu turtui, asmens sveikatai, gyvybei ir (ar) neatsirandančių kaip žalos turtui, asmens sveikatai, gyvybei pasekmė), kilusių netinkamai suteiktų (teikiamų) profesinių (projekto vykdymo priežiūros) paslaugų pasėkoje  3. Statinio Projektuotojo privalomojo civilinės atsakomybės draudimo sutartyje turi būti aiškiai nurodyta, kad draudimo apsauga teikiama statinio projekto vykdymo priežiūros veiklai.  3. Besąlyginė išskaita (franšizė) negali būti didesnė nei 2.900,00 Eur (du tūkstančiai devyni šimtai eurų, 00 ct.).  Kitos draudimo sąlygos nurodytos Sutarties Bendrųjų sąlygų 12 p. |
| 4.2.Sutarties įvykdymo užtikrinimas | Taikoma |
| 4.3. Sutarties įvykdymo užtikrinimas | Sutarties vykdymas užtikrinamas banko garantija / draudimo bendrovės ar kredito unijos laidavimo draudimo raštu*.*  Sutarties įvykdymo užtikrinimo pateikimo terminas nurodytas Sutarties Bendrųjų sąlygų 7.2 p.  ***Sutarties įvykdymo užtikrinimo suma 5.000,00 Eur (penki tūkstančiai eurų 00 ct).*** |
| 4.4. Delspinigiai | Nurodyti Sutarties Bendrųjų sąlygų 10 p. |
| 4.5. Bauda | 4.5.1. Už Sutarties Bendrųjų sąlygų 12.5. p. nuostatos nevykdymą ir (ar) netinkamą vykdymą 1.000,00 Eur (vienas tūkstantis eurų 00 ct)bauda;  4.5.2. Už Sutarties Bendrųjų sąlygų 3.1.21 p. nuostatos nevykdymą ir (ar) netinkamą vykdymą, Projektuotojui bus taikomos sankcijos:  (i) už pirmą užfiksuotą pažeidimą – taikoma 1.000,00 (vienas tūkstantis eurų 00 ct) Eur bauda, kuri Šalių sutarimu yra laikoma minimaliais Užsakovo nuostoliais;  (ii) už kitus pakartotinai užfiksuotus pažeidimus (antrą, trečią ir ketvirtą) – yra taikoma bauda, kuri apskaičiuojama pagal tokią formulę – už ankstesnį pažeidimą taikytas baudos dydis padauginus iš koeficiento 1,4 (pvz. bauda už antrą pažeidimą yra lygi 1 000 (vienas tūkstantis) Eur x 1,4 = 1 400 (vienas tūkstantis keturi šimtai) Eur; bauda už trečią pažeidimą yra lygi 1 400 (vienas tūkstantis keturi šimtai) Eur x 1,4 = 1 960 (vienas tūkstantis devyni šimtai šešiasdešimt) Eur ir t.t.).  (iii) Penktas pažeidimas laikomas esminiu Sutarties pažeidimu ir Užsakovas įgyja teisę vienašališkai nutraukti Sutartį. |
| 4.6.Avansas | Netaikoma |
|  | |
| 1. **Informacija sutarties valdymui** | |
|  | |
| * 1. Paslaugas priimti įgalioto atsakingo asmens kontaktiniai duomenys | Projektų valdymo komandos projektų  Apie įgalioto asmens pasikeitimą Užsakovas informuoja Projektuotoją šioje Sutartyje nurodytu Projektuotojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas. |
| * 1. Sutarties savininkas: | PRVK |
| * 1. Už sutarties vykdymą atsakingas projektuotojo atstovas | Direktorius |
|  | |
| 1. **Kitos sąlygos** | |
| * 1. Šalių pasirašytos Sutarties Specialiosios sąlygos kartu su Sutarties Bendrosiomis sąlygomis ir aukščiau išvardintais priedais sudaro Sutartį tarp Užsakovo ir Projektuotojo. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Sutarties Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose ar Sutarties specialiųjų sąlygų prieduose, taip pat jeigu jų taikymas būtinas atsižvelgiant į galiojantį teisinį reguliavimą, susijusį su Sutarties dalyku. | |
| * 1. **Šalys, pasirašydamos šias Sutarties Specialiąsias sąlygas, patvirtina, kad perskaitė tiek Sutarties Specialiąsias sąlygas ir jų priedus, tiek ir Sutarties Bendrąsias sąlygas, suprato jų turinį ir visos Sutarties sąlygos visiškai atitinka jų valią ir tikruosius ketinimus.** | |
|  | |
| 1. **SUTARTIES SPECIALIŲJŲ SĄLYGŲ PRIEDAI** | |
| * 1. Priedas Nr. 1 – Projektavimo paslaugų sutarties Bendrosios sąlygos. | |
| * 1. Priedas Nr. 2 – Techninė užduotis su priedais. | |
|  | |
|  | |
|  | |
| |  |  | | --- | --- | | **Užsakovo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Projektuotojo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |

Šio dokumento pasirašymo, registracijos datos ir Nr. užfiksuoti šio dokumento metaduomenyse.